32004R0879
L 162/65
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 879/2004 НА КОМИСИЯТА
от 29 април 2004 година
относно временно разрешаване на нова употреба на добавка, вече разрешена в храните за животни (Saccharomyces cerevisiae)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 1756/2002 (2), и по-специално член 3 и член 9д, параграф 1 от нея,
като има предвид, че:
(1)
Директива 70/524/ЕИО предвижда, че никоя добавка не може да бъде пусната в обращение, без да е получила разрешение от Общността.
(2)
По отношение на добавките, които включват микроорганизмите, посочени в част II от приложение В към Директива 70/524/ЕИО, временно разрешение за нова употреба на вече разрешена добавка може да се даде в зависимост от това, дали условията, предвидени в тази директива, са изпълнени и дали има основания да се предположи, като се имат предвид наличните резултати, че когато се използва в животинска храна, добавката има един от ефектите, посочени в член 2, буква а) от посочената директива. По отношение на добавките, посочени в част II от приложение В към същата директива, такова временно разрешение не може да се издаде за повече от четири години.
(3)
Употребата на препарата от микроорганизми Saccharomyces cerevisiae (MUCL 39885), за първи път бе временно разрешена за прасенца и говеда за угояване с Регламент (ЕО) № 1411/1999 на Комисията (3).
(4)
Бяха представени нови данни в подкрепа на искане за разширяване обхвата на разрешението за тази добавка и по отношение на млечните крави.
(5)
От оценката на искането за разрешение, отнасящо се до новата употреба на тази добавка, следва, че условията за временно разрешение, определени в Директива 70/524/ЕИО, са изпълнени.
(6)
На 27 януари 2004 г. Европейския орган по безопасност на храните (научна група по добавките и продуктите или веществата, използвани в храните за животни) предостави положително становище по отношение безвредността на добавката, когато се използва за категорията животни млечни крави при предвидените в приложението към настоящия регламент условия на употреба.
(7)
Следователно е необходимо употребата на тази добавка по отношение на млечните крави временно да бъде разрешена за четиригодишен период.
(8)
Оценката на заявлението показва, че следва да се изискат някои процедури за защита на работниците от излагане на действието на определената в приложението добавка. Тази защита следва да бъде осигурена с прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (4).
(9)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, спадащ към групата „Микроорганизми“, посочен в приложението, временно се разрешава като добавка в храните за животни при условията, определени в посоченото приложение.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 2004 година.